इशरत केस के लिए एसआईटी के नए मुखिया होंगे वर्मा  
इशरत जहां मुठभेड़ की जांच के लिए गुजरात हाईकोर्ट की बनाई एसआईटी के नए मुखिया आर आर वर्मा होंगे।
इशरत जहां मुठभेड़ की जांच के लिए गुजरात हाईकोर्ट की बनाई एसआईटी के नए मुखिया आर आर वर्मा होंगे। इससे पहले आंध्र प्रदेश के एडीजीपी जेवी रामाडु ने ये पद लेने से इनकार कर दिया था। केंद्र सरकार की एक याचिका पर सुनवाई के बाद आर आर वर्मा को नया मुखिया बनाया गया।   वर्मा एसआईटी के चौथे मुखिया हैं। सुनवाई के दौरान हाई कोर्ट ने केंद्र सरकार को कड़ी फटकार लगाई। हाई कोर्ट ने कहा कि अफसर केंद्र सरकार के काबू में नहीं हैं और वो हाई कोर्ट की कार्रवाई को गंभीरता से नहीं ले रहे। हाई कोर्ट ने गृह मंत्रालय के सचिव और संयुक्त सचिव को नोटिस देकर पूछा है कि उनके खिलाफ क्यों न कार्रवाई की जाए।